Øyvind Øverli

Øyvind Øverli (født 1968) er en norsk biolog. Han er forsker I ved Institutt for parakliniske fag ved Veterinærhøgskolen ved Norges miljø- og biovitenskapelige universitet (NMBU).

Han ble cand.scient. ved Norges fiskerihøgskole ved Universitetet i Tromsø i 1995 og tok doktorgraden (fil.dr.) i zoologisk utviklingsbiologi ved Uppsala universitet i 2001. Han hadde postdoktoropphold ved University of South Dakota, Universitetet i Oslo og NMBU i perioden 2001–2007. Han ble tilkjent professorkompetanse i biologi i 2007 og har siden vært ansatt som forsker I (forsker med professorkompetanse) ved NMBU. Han forsker på akvakultur, dyrevelferd, stressbiologi, nevrobiologi og parasitter. Han er medlem av faggruppen for dyrehelse og dyrevelferd i Vitenskapskomiteen for mat og miljø.

Referanser

Norske biologer
Professorer ved Norges miljø- og biovitenskapelige universitet
Norske zoologer
Utviklingsbiologer